ብሔራዊ ቤተ መዛግብትና  ቤተ መጻሕፍት ኤጀንሲ  የስነ ጽሑፍ ውጤቶች ዐውደ ርእይ ሊያዘጋጅ ነው
የኢትዮጵያ ብሔራዊ ቤተ መዛግብት እና ቤተ መጻሕፍት ኤጀንሲ የስነ ጽሑፍ ውጤቶች ዐውደ ርእይ እና የምክክር መድረክ እንደሚያዘጋጅ ለዋልታ ቴሌቪዥን ገልጿል፡፡ኤጀንሲው አውደ ርእዩን የሚያዘጋጀው ከደቡብ ክልል ባህል እና ቱሪዝም ቢሮ፣ ከሃዋሳ ከተማ አስተዳደር እና ከሃዋሳ ዩኒቨርሲቲ ጋር በመተባበር ሲሁን  ‹‹ማንበብ ሙሉ ሰው ያደርጋል›› በሚል መሪ ቃልይከበራል፡፡ኤጀንሲው እንዳለው ዝግጅቱ ከመጋቢት 14 ጀምሮ ለተከታታይ አራት ቀናት የሚቆይ ሲሆን የባህልና ቱሪዝም ቢሮዎችን ጨምሮ በንባብ ዙሪያ የሚሰሩ የግልና የመንግስት ተቋማት፣ ደራሲያን እና የመገናኛ ብዙሃን ይሳተፋሉ፡፡በዝግጅቱ የስነ ፅሑፍ ውጤቶች ለእይታና ለሽያጭ የሚቀርቡ ሲሆን ከንባብ እና ከፅሑፍ ሃብቶች ጋር የተያያዙ ጥናታዊ ፅሑፎችም ይቀርባሉ ነው የተባለው፡፡  ዝግጅቱ ሲካሄድ በደቡብ ክልል ለሶስተኛ ጊዜ በሃዋሳ ከተማ ደግሞ ለሁለተኛ ጊዜ እንደሆነ ኤጀንሲው ለዋልታ በላከው መግለጫ አስታውሷል፡፡